Pienios tvenkinys

Pienios tvenkinys arba Kavarsko vienkiemių tvenkinys – tvenkinys Lietuvoje, Anykščių rajone, 1 km į šiaurės vakarus nuo Kavarsko. Sudarytas užtvenkus Pienios upę (Šventosios intakas) 2,7 km nuo jos žiočių. Tvenkinio ilgis iš šiaurės vakarų į pietryčius – 0,84 km, plotis – iki 0,17 km. Altitudė 73,9 m. Priešsroviui už 2,85 km telkšo didesnis Pienionių tvenkinys. Šiaurinis ir vakarinis krantai plačiai užpelkėję. Tvenkinys labai užžėlęs vandens augalija. Pakrančių aukštoki šlaitai apaugę miškeliais ir krūmais. Pietinėje pakrantėje įsikūręs Kavarsko viensėdis, šiaurinėje – Ribokiškio kaimas.

Tvenkinys įrengtas 1965 m.

Šaltiniai 

 Tvenkinių katalogas. Aplinkos apsaugos ministerija. Kaunas, 1998

Anykščių rajono tvenkiniai